钦定古今图书集成/明伦汇编/氏族典/第071卷 > 朱膺鉟
## 钦定古今图书集成/明伦汇编/氏族典/第071卷 > 朱膺鉟

按《名山藏分藩记》：“岷顺王薨，子简王膺鉟立。膺鉟居
顺王丧，日与群小饮博，承奉刘忠辄禁制之。他日，膺
鉟醉，碎忠首痛殴之，锁之膳房二旬，谋于校尉义，校
尉宁殴杀之。事闻，并得其奸父妾母，狎群小，索贿赂
等事，革冠带，停封。是为成化十九年。居四年，乃得立。
立凡十三年，薨。”